# HONONGA-WHAKAARONGĀ RAUEMI TAUTOKO

### Hononga-whakaaro

He tirohanga ao whānui, ā, he wheako ako pātai hōhonu mā ngā ākonga.

### Hononga-whakaaro 1

He uara, he whakapono, he waiaro anō hoki o ngā tāngata katoa ki tēnei mea te moni, ā, ki te whakatipu whairawa. Ka arahina ēnei āhuatanga e ō rātou wheako, e ngā whānau, e te hapori hoki. Hei tauira, ko te:

* Tūrangawaewae - he tūranga mō te tangata - nōu te wāhi, ā, ko tō tuakiritanga
* Whanaungatanga - ko ngā piringa, ko ngā tūhonohonotanga o te tangata
* Manaakitanga - ko te ngākau whaikoha, ko te ngākau whakaute
* Tino rangatiratanga - ko te mana whakahaere, ko te mana motuhake
* Kaitiakitanga - ko te mana tiaki

Whakaraupapahia ō uara mō te moni. Whakamāramahia mai ō whakaaro mō te whaipānga ki te whairawa tōpū. Taunakihia ēnei ou whakaaro.

### Hononga-whakaaro 2

Kei te piki haere tonu ngā utu noho nā reira he nui tonu te Māori e whai whakaaro auaha ana, e whai hīraurau ana kia whiwhi rātou ki ngā āhuatanga matua mō te oranga, otirā te whānau, te hapū, te iwi. Tae atu rā ki ngā hīraurau tuohunga, ngāwari te utu, toitū mō ngā whānau i nāianei, inamata hoki. Ko tētahi o aua kōwhiringa ko te papakāinga.

Tūhurangia te papa kāinga. Whakaarohia ēnei kōrero;

* He aha te papa kāinga?
* He aha te papa kāinga i tūhāhā ai?
* He aha te tino tikanga o te papa kāinga?
* Ka pēhea te papa kāinga e whakaaweawe pai i te āheitanga ahumoni o te whānau, hapū, iwi?